b'\n_START_ARTICLE_\nSaponinai\n_START_PARAGRAPH_\nSaponinai \xe2\x80\x93 organini\xc5\xb3 jungini\xc5\xb3 klas\xc4\x97, nat\xc5\xabral\xc5\xabs augal\xc5\xb3 antriniai metabolitai. Tai amfipatiniai glikozidai, kuri\xc5\xb3 vandeniniai tirpalai putoja. Taigi saponinai yra pavir\xc5\xa1iaus aktyviosios med\xc5\xbeiagos._NEWLINE_Saponinai b\xc5\xabdingi daugeliui augal\xc5\xb3. Pvz., putoklio (lot. Saponaria) \xc5\xa1aknys turi daug saponin\xc5\xb3 ir seniau buvo vartojamos kaip muilas. Taip pat saponinai i\xc5\xa1skirti i\xc5\xa1 kai kuri\xc5\xb3 j\xc5\xabros organizm\xc5\xb3._NEWLINE_Saponinai pasi\xc5\xbeymi kar\xc4\x8diu skoniu, da\xc5\xbenai ir toksi\xc5\xa1kumu, tod\xc4\x97l j\xc5\xb3 paskirtis augaluose \xe2\x80\x93 atbaidyti augal\xc4\x97d\xc5\xbeius._NEWLINE_Medicinoje naudojami kaip adjuvantai gaminant vakcinas. Da\xc5\xbenai naudojami liaudies medicinoje, bet naudingumas ir galimas kenksmingumas n\xc4\x97ra pakankamai i\xc5\xa1tirti.'